Comodoro Rivadavia

Dinas yn ne-ddwyrain Talaith Chubut, yr Ariannin, yw Comodoro Rivadavia (weithiau Comodoro). Hi yw'r ddinas fwyaf yn y dalaith a'r fwyaf yn rhan ddeheuol Patagonia, er mai Rawson yw prifddinas y dalaith. Roedd ganddi boblogaeth o 135,632  yn 2001.

Sefydlwyd y ddinas yn 1901, a'i henwi ar ôl Comodoro Martín Rivadavia. Tyfodd Comodoro Rivadavia yn gyflym wedi i olew a nwy gael eu dargangod ym Mae San Jorge gerllaw. Ers 1949, mae pibell nwy yn arwain oddi yma i Buenos Aires, ac un arall yn cael ei hadeiladu ar hyn o bryd. Tyfodd poblogaeth y ddinas yn gyflym oherwydd hyn. Ceir cymuned Gymreig yma, gan fod nifer o deuluoedd wedi symud yma o'r Wladfa.

Cyfeiriadau

Categori:Aneddiadau Talaith Chubut
Categori:Dinasoedd yr Ariannin
Categori:Sefydliadau 1901